Source: http://docplayer.fi/1203371-Arvometallimalmiesiintyman-hyodyntamisen-ja-vaikutusten-arviointi.html
Timestamp: 2016-10-28 16:02:10+00:00
Document Index: 8564441

Matched Legal Cases: ['hD ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐ARVOMETALLIMALMIESIINTYMÄN HYÖDYNTÄMISEN JA VAIKUTUSTEN ARVIOINTI
Download "ARVOMETALLIMALMIESIINTYMÄN HYÖDYNTÄMISEN JA VAIKUTUSTEN ARVIOINTI"
1 Aalto-yliopisto Insinööritieteiden korkeakoulu Ympäristötekniikan DI-ohjelma Harri Korhonen ARVOMETALLIMALMIESIINTYMÄN HYÖDYNTÄMISEN JA VAIKUTUSTEN ARVIOINTI Case: Rantasalmen Osikonmäen kultakaivos Diplomityö, joka on jätetty opinnäytteenä tarkastettavaksi diplomi-insinöörin tutkintoa varten Espoossa Valvoja: Professori Ari Jolma, Aalto-yliopisto Ohjaajat: DI Jyrki Hämäläinen, Etelä-Savon ELY-keskus, FT Petri Peltonen, Aalto-yliopisto2 2 SISÄLLYSLUETTELO TIIVISTELMÄ... 5 ABSTRACT... 6 KUVALUETTELO... 7 MÄÄRITELMÄT JOHDANTO RANTASALMEN OSIKONMÄEN KULTAESIINTYMÄ Tutkimusongelma Menetelmät Tavoitteet ARVOMETALLIMALMIEN KAIVANNAISTOIMINTA JA KULLAN TUOTANTO Kaivannaistoiminnan merkitys Yleistä Kaivostoiminta Suomessa Kaivostoiminta Itä-Suomessa Kaivostoiminnan elinkaaritarkastelu Yleistä Malminetsintä Vanha kaivoslaki Uusi kaivoslaki Ympäristövaikutusten arviointimenettely Kaivoslupa Ympäristölupa Muu lainsäädäntö Kaivoksen sulkeminen ja jälkihoito KULLAN TUOTANTO SUOMESSA Yleistä Pampalon kaivos Oriveden kaivos Jokisivun kaivos Sastamalan rikastamo Muut vertailukaivokset Asiantuntija-arviot ympäristövaikutuksista RANTASALMEN OSIKONMÄEN KAIVOKSEN PERUSTAMISEDELLYTYKSET Esiintymän geologinen kuvaus Hyödyntämispotentiaali... 523 3 4.3 Riskit Ympäristövaikutukset Yleistä Mahdolliset päästöt vesistöön Ilman laatuvaikutukset Päästöt maaperään Taloudelliset vaikutukset Yleistä Maanomistajat Kuntatalous Sosiaaliset vaikutukset Yleistä Vaikutukset ihmisiin Vaikutukset yhteiskuntaan Yhteenveto Osikonmäen arvometallimalmiesiintymästä KAIVOKSEN PERUSTAMISTA KOSKEVAT TULOKSET Kyselytutkimus Kyselyn laajuus Kohderyhmät Arviointi Kyselytutkimuksen tulokset Vastausprosentti ja arviointitapa Prosessien tuntemus kaivostoiminnassa Lainsäädännön riittävyys Vaikutukset talouteen Tiedottaminen Mielipiteet mahdollisesta kaivostoiminnasta Kaivostoiminnan vaikuttavuuden arviointi Vastaajien kommentit Ympäristövaikutukset Sosiaaliset vaikutukset Sivukiven hyödyntämispotentiaali KAIVOKSEN PERUSTAMISTULOSTEN TARKASTELU Osikonmäen kaivoksen perustamisen potentiaalisuus Kaivoksen perustamisen ympäristövaikutukset sekä kyselytutkimuksen vaikutukset Tulosten hyödyntäminen tulevaisuudessa Esitys jatkoselvitystarpeista YHTEENVETO... 944 4 LÄHTEET LAINSÄÄDÄNTÖ VALTIONEUVOSTON ASETUKSET HAASTATTELUT JA ASIANTUNTIJA-ARVIOT LIITELUETTELO LIITTEET Liite 1: KYSELYTUTKIMUS Liite 2: YHTEENVETO KYSELYTUTKIMUKSESTA Liite 3: KYSELYTUTKIMUKSEN KOMMENTIT5 AALTO-YLIOPISTO Insinööritieteiden tiedekunta 5 Aalto-yliopisto, PL 11000, AALTO Diplomityön TIIVISTELMÄ tiivistelmä Tekijä: Harri Korhonen Työn nimi: ARVOMETALLIMALMIESIINTYMÄN HYÖDYNTÄMISEN JA VAIKUTUSTEN AR- VIOINTI, Case: Rantasalmen Osikonmäen kultakaivos Laitos: Yhdyskunta- ja ympäristötekniikan laitos Professuuri: Ympäristötekniikka (jätehuoltotekniikka) Työn valvoja: Professori Ari Jolma Työn ohjaajat: FT Petri Peltonen ja DI Jyrki Hämäläinen Professuurikoodi: Yhd-73. Päivämäärä: Sivumäärä: 117 s. Kieli: suomi Tiivistelmä Tämän työn tavoitteena oli arvioida Rantasalmen Osikonmäen kylässä olevan kultaesiintymän edellytykset mahdollista kaivostoimintaa varten. Työssä kartoitettiin mahdollisen kaivoksen perustamiseen liittyvät riskit, ympäristövaikutukset, sosiaaliset vaikutukset sekä taloudelliset vaikutukset. Kaivostoiminnan riskejä sekä kaivostoiminnan vaikutuksia kartoitettiin Osikonmäen kultaesiintymän tutkimusaineiston, muun kirjallisuuden, kaivosvierailujen, asiantuntija-arvioiden sekä kyselytutkimuksen avulla. Osikonmäen kultaesiintymää on tutkittu 1970-luvulta saakka useamman eri yhtiön toimesta ja malminetsintä jatkuu. Olemassa olevien tutkimustulosten ja vuoden 2013 keskimääräisen kullan hinnan perusteella Osikonmäen kullan arvoksi on arvioitu noin 300 miljoonaa euroa. Tutkimustyön perusteella suurin kaivostoiminnan vaikutus kohdistui Osikonmäen valtakunnallisesti merkittävään maisema-alueeseen. Mahdollisen kaivostoiminnan pintavesistöön kohdistuva vaikutus on suuri uhka sekä kaivoksen lähialueelle, että laajemmin koko Saimaan vesistöalueelle. Tutkimustyön perusteella kuntatalouteen sekä lähialueen elinkeinoelämään merkittävin vaikutus arvioitiin muodostuvan palvelujen kysynnän kasvun kautta. Merkittävä kaivoksen työllistämisvaikutus muodostuu suuren mittaluokan kaivostoiminnassa sekä jatkojalostamisen (rikastus) myötä. Tutkimustyön perusteella Rantasalmen Osikonmäen kultakaivoksen edellytykset eivät täyty avolouhinnan ja tämänhetkisen teknologian yhdistelmänä. Tulevaisuudessa mahdollisen maanalaisen louhinnan sekä sen hetkisen parhaan mahdollisen ja käyttökelpoisen teknologian (BAT) yhdistelmänä kultakaivoksen edellytyksiä on arvioitava uudelleen. Avainsanat: Arvometallimalmi, kultakaivos, mineralisaatio, rikastus, rikastushiekka, sivukivi, Troy Ounce (oz), vesitase6 AALTO UNIVERSITY School of Engineering 6 Aalto University, P.O. BOX 11000, AALTO ABSTRACT Abstract of master's thesis Author: Harri Korhonen Title of thesis: ASSESSMENT FOR THE UTILIZATION AND IMPACTS OF PRECIOUS METAL DEPOSIT, Case: Osikonmäki goldmine in Rantasalmi Department: Civil and Environmental Engineering Professorship: Environmental Engineering (Waste Management) Thesis supervisor: Ari Jolma, D.Sc Thesis advisors: Petri Peltonen, PhD and Jyrki Hämäläinen, MSc Code of professorship: Yhd-73. Date: Number of pages: 117 Language: Finnish Abstract The study aims at assessing the conditions for the potential mining of the gold deposit in Osikonmäki village in Rantasalmi. The thesis charts the social and economical effects and the risks if the mine is started and outlines an environmental impact assessment on the case. The charting of the risks and effects of the possible mining activity is based on the Osikonmäki prospection material and other written sources as well as on mine visits, expert assessments and a questionnaire survey. Osikonmäki gold deposit has been explored by several mining companies from the 1970s onwards and the research is still going on. According to the current results the total value of the Osikonmäki gold is about 300 million euros based on the average gold rate of This study concludes that the mining activity would principally effect on the Osikonmäki landscape of nationwide importance. The mining operations would also cause a major threat on the bodies of surface water both in the neighbouring areas of the mine and, more widely, in the whole Saimaa water system. The main impact on the regional and municipal economy would be attained through the increase of the local service branch. The goldmine would have a significant effect on the local employment situation only through a large-scale mining activity and through mineral processing (benefication). According to this research, the preconditions for the Osikonmäki goldmine remain unfulfilled, if open pit mining is used together with the current technology. In the future, the feasibility of mining activity can be re-examined, provided that a combination of underground mining and the Best Available Techniques (BAT) of the moment will be introduced. Keywords precious metal ore, coldmine, mineralization, benefication, tailings, waste-rock, Troy Ounce (oz), water balance7 7 KUVALUETTELO Kuva 1. Rantasalmen Osikonmäen kylän sijainti Kuva 2. Suomen metallimalmikaivokset ja metallimalmien louhintamäärät v Kuva 3. Metallimalmin louhintamäärät Suomessa vuosina Kuva 4. Kaivostoiminnan elinkaari 21 Kuva 5. Malminetsintään kohdistuneet kustannukset Suomessa vuosina Kuva 6. Periaatekaavio lupaprosessista. 31 Kuva 7. Suomen kultakaivokset ja kultaesiintymät v Kuva 8. Kullan tuotanto Suomessa vuosina Kuva 9. Kullan hinnan kehitys , dollaria/unssi 38 Kuva 10. Pampalon kultakaivoksen prosessikaavio 40 Kuva 11. Dragon Mining Oy:n Oriveden kultakaivoksen tunnelilouhintaa 1000 metrin syvyydessä Kuva 12. Kujankallion avolouhos ja tunneliaukko maan alle, Dragon Mining Oy:n Jokisivun kultakaivos Kuva 13. Kartta Osikonmäki Pirilä -alueen geologiasta 48 Kuva 14. Osikonmäen arvometallimalmin etsintäalueet, Osikko 1 Osikko Kuva 15. Osikonmäen kultamalmilohkare, Geonäyttely, Geologian tutkimuskeskus, Kuopio Kuva 16. Valtakunnallisesti merkittävän maisema-alueen rajaus Osikonmäessä, karttaote Etelä-Savon maakuntakaavasta Kuva 17. Osikonmäen valtakunnallisesti merkittävää maisema-aluetta kuvattuna Hyppinginmäen näkötornista Kuva 18. Sivukivikasa ympäröivän puuston tasalla Dragon Mining Oy:n Oriveden kultakaivoksella Kuva 19. Kyselytutkimuksen vastaajien mielipide valtaus- ja malminetsintäprosessien tuntemiseen Kuva 20. Kyselytutkimuksen vastaajien mielipide lainsäädännön riittävyyteen kaivostoiminnassa Kuva 21. Kyselytutkimuksen vastaajien mielipide kaivostoiminnan vaikutukseen Kuva 22. Kyselytutkimuksen vastaajien mielipide kaivostoiminnan vaikutuksesta elinkeinoon Kuva 23. Kyselytutkimuksen vastaajien mielipide tiedottamisen riittävyydestä.. 81 Kuva 24. Kyselytutkimuksen vastaajien mielipide Osikonmäen arvometallimalmin hyödyllisyydestä. 82 Kuva 25. Kyselytutkimuksen vastaajien arvio kaivoksen rakentamisesta 82 Kuva 26. Kyselytutkimuksen vastaajien mielipide tutkimusten lopettamisesta Osikonmäessä 838 8 MÄÄRITELMÄT Arvometallimalmi BAT Cut-off Esiintymä Kaivosalue Kulta Malmi Mineralisaatio Pysyvä jäte kaivostoiminnassa Rikastus Rikastushiekka Sivukivi Troy Ounce (oz) Vesitase Kaivostoiminnan kannalta taloudellisesti kannattava mineraaliesiintymä, jonka päätuote on arvometalli kuten esimerkiksi kulta Best Available Techniques, paras käyttökelpoinen tekniikka Raja-arvo, kullan pitoisuuden määrittelyssä Geologinen muodostuma, jossa on arvokasta mineraalia kohonneena pitoisuutena Kaivostoiminnan ja kaivostekniikan vaatima-alue, (vrt. kaivospiiri vanhan kaivoslain mukaan) Arvometalli Mineraaliesiintymä, joka on taloudellisesti kannattava kaivostoimintaan Mineraaliesiintymä, yksi tai useampi mineraali samassa esiintymässä Mikäli jäte voidaan luokitella pysyväksi jätteeksi, pidetään sitä myös ympäristölle vaarattomana ja tällöin myös jätteen hyötykäyttö mahdollistuu Käsittelymenetelmä mineraalien erottamiseksi kiviaineesta (mm. mekaaninen, biologinen, terminen, uuttaminen, luokittelu tai näiden yhdistelmä, ei kuitenkaan sulatus) Murskattua ja jauhettua kiviainesta, josta on rikastusprosessissa poistettu arvomineraalit Kiviaines, joka joudutaan poistamaan varsinaisen halutun kiviaineksen saavuttamiseksi, jota ei pystytä välittömästi hyödyntämään tuotannossa Unssi (oz), painoyksikkö, jolla käydään kansainvälistä kultakauppaa, yksi Troy unssi on 31,103 g Tietylle alueelle tulevat vedet, sieltä haihtuvat vedet, alueella varastoituvat vedet sekä alueelta poistuvat vedet; vastaa kysymykseen kuinka paljon vesiä joudutaan johtamaan kaivostoimintojen alueen ulkopuolelle9 9 1 JOHDANTO Metallimalmien ja muiden mineraalien hinnat kääntyivät 2000-luvun alkupuolella vahvaan nousuun. Maailmanmarkkinahintojen voimakas nousu johtui kehittyvien kansantalouksien, kuten Kiina ja Intia, voimakkaasta talouskasvusta. Suomessa metallien maailmanmarkkinahintojen noususta on ollut seurauksena voimakas kaivosbuumi. Kaivosteollisuuden tuotanto ja työllisyys ovat kasvaneet erittäin voimakkaasti kymmenen viimeisen vuoden aikana. Erityisesti kaivostoiminnan kasvusta on hyötynyt Pohjois- ja Itä-Suomi, joissa työttömyys on ollut suurinta. (Hernesniemi et al. 2011). Suomessa toimi vuonna 2012 yhteensä kaksitoista (12) metallimalmikaivosta, joista varsinaisia arvometallimalmikaivoksia oli puolet. (Aaltonen et al. 2012). Vuonna 2014 Suomessa vireillä ja voimassa olevia varaus-, malminetsintä- ja valtaushankkeita on satoja. Valtaushankkeiden yhteenlaskettu pinta-ala on noin km 2. Kaivospiirien, eli varsinaiseen kaivostoimintaan käytettävän pinta-alan osuus Suomen pinta-alasta, on noin 0,1 % eli noin 300 km 2.(Turvallisuus- ja kemikaalivirasto 2014). Etelä-Savossa Rantasalmen Osikonmäen kylässä on arvometallimalmiesiintymä, joka löydettiin 1960-luvulla. Alueelta löydettiin nikkeliä (Ni), kobolttia (Co), molybdeeniä (Md), sinkkiä (Zn), lyijyä (Pb) sekä uraania (U) sisältäviä irtolohkareita lähialueen malminetsintöjen yhteydessä luvulla tehdyistä tarkemmissa tutkimuksissa löydettiin lisää merkkejä kuparista (Cu), molybdeenistä (Md) ja sinkistä (Zn). Geologisen tutkimuskeskuksen (GTK) toimesta 1980-luvulla tehtiin lisää tarkempia tutkimuksia, jolloin alueelta otetuista arseeni- ja kuparikiisulohkareista löydettiin kultaa (Au) ja hopeaa (Ag). Varsinaista malminetsintää Rantasalmen Osikonmäen sekä Pirilän kylän alueilla Geologisen tutkimuskeskuksen aloittamien tutkimusten jälkeen ovat suorittaneet Outokumpu Oy, Malmikaivos Oy, Endomines Oy, Belvedere Resources Finland Oy sekä nykyinen valtausoikeuden haltija BR Gold Mining Oy. Tilanne oli se, että Osikonmäen alueella oli kaksi voimassa olevaa valtausaluetta (Osikko 1 ja Osikko 2) ja vireillä oli malminetsinnän alueen laajennus. Valtaushakemukset käsittelee Kemikaali- ja turvallisuusvirasto (Tukes) voimassa olevan lainsäädännön mukaan. Osikonmäen valtausalueen laajennushakemus käsitellään ns. vanhan kaivoslain (503/1965) mukaisesti, koska valtaushakemus on tullut vireille ennen uuden kaivoslain (621/2011) voimaantuloa Kaivoslain mukaista kaivospiiri- tai kaivoslupahakemusta Osikonmäessä ei ole vireillä, joten mahdollinen kaivoslupa tulisi käsiteltäväksi uuden kaivoslain (621/2011) mukaisesti. Osikonmäen arvometallimalmiesiintymästä on vuosien varrella tehty useampia selvityksiä arvometallin, lähinnä kullan, hyödyntämispotentiaalista. Ensimmäisiä Osikonmäen arvometallimalmin hyödyntämismahdollisuuksia selvitti Outokumpu Oy10 luvulla. Outokumpu Oy ilmoitti v Kauppa- ja teollisuusministeriölle, että se luopuu kaikista Osikonmäen valtauksista. Outokumpu Oy:n tutkimusten perusteella kultalöydökset on saatavissa talteen autoklaavikäsittelyn ja syanidiliuotuksen avulla. Ko. menetelmän haittapuolena ovat suuret ja hankalasti käsiteltävät liuotusprosessien jäte- ja sakkamäärät sekä korkeat investointi- ja käyttökustannukset. Myös myöhemmissä selvityksissä on todettu, ettei hyödyntämiselle ole edellytyksiä. Tutkimuksissa on päädytty siihen, että arvometallien (lähinnä kullan) pitoisuudet ovat pieniä, hyödynnettävän malmin määrä on vähäinen, hyödynnettävä malmi on syvällä maanpinnan alla ja arvometallimalmi sisältää suuria pitoisuuksia ympäristölle haitallisia aineita (mm. arseenia). Näihin tuloksiin päätyi myös Endomines Oy v (Liikanen 2006). Endomines Oy on sama kaivosyhtiö, joka käynnisti kullan tuotannon v Ilomantsin Pampalossa. Osikonmäen aluetta sekä sen malmin hyödyntämispotentiaalia on tutkittu tarkemmin yli 30 vuoden ajan. Maaperää on tutkittu irtokivitutkimuksella, kaivamalla maaperää sekä poraamalla kallioperää. Kallioperään on porattu tähän mennessä satoja reikiä eri syvyyksille. Porattujen reikien yhteispituus on kymmeniä kilometrejä. Näytteitä on analysoitu eri menetelmillä. Kaivosyhtiöiden mielenkiinto Osikonmäen arvometallimalmiin on säilynyt vuosikymmenten ajan. Kullan korkea maailmamarkkinahinta on ohjannut malminetsintää ja kaivosten käynnistymistä viime vuosina. Suomesta on tullut viime vuosina merkittävä ja kiinnostava maa kansainvälisessä kaivostoimintaympäristössä. Suomi on geologisesti mielenkiintoinen ja Suomea pidetään turvallisena maana kaivostoiminnan näkökulmasta. Tulevaisuudessa kaivostoiminta siirtyy enenevässä määrin maanalaiseen toimintaan sekä hyödyntämään pitoisuuksiltaan pienempiä ja vaikeammin rikastettavia esiintymiä. (Suomen mineraalistrategia 2010). Kaivannaistoiminta on aina pitkäkestoinen prosessi, jossa on kyse vuosien tai yleensä kymmenien vuosien prosesseista. Ympäristöongelmien lisäksi myös kaivosteollisuuden taloudelliset ongelmat ovat nousseet entistä keskeisempään asemaan. Olemassa olevan tiedon, kyselytutkimuksen, haastattelujen ja kaivosvierailujen perusteella tässä diplomityössä koottiin objektiivinen aineisto ja sen perusteella käsitys arvometallimalmien kaivannaistoiminnan vaikutuksista. Tässä diplomityössä perehdyttiin arvometallimalmien kaivannaistoimintaan yleensä. Diplomityössä esitetään arvometallien merkitys taloudellisesti ja määrällisesti globaalilla tasolla. Malminetsinnän sekä varsinaisen kaivostoiminnan lainsäädännön arviointi on ollut myös yhtenä osana diplomityötä. Diplomityön keskeisin tavoite on tarkastelu Rantasalmella Osikonmäen kylässä olevan arvometallimalmiesiintymän hyödyntämisen vaikutuksista. Diplomityössä on kartoitettu kaivostoiminnan riskit, ympäristövaikutukset sekä sosiaaliset vaikutukset. Diplomityössä on tarkasteltu myös muitakin vaikutuksia kuin mitä yleensä tarkoitetaan11 11 ympäristöön kohdistuvilla vaikutuksilla, kuten vaikutusta kuntatalouteen sekä lähialueen elinkeinoelämään. Rantasalmen Osikonmäen kylän sijainti Etelä-Savossa, ks. kuva 1. Kuva 1. Rantasalmen Osikonmäen kylän sijainti. Lähde: Maanmittauslaitos, Kansalaisen karttapaikka, paikkatietoikkunan käyttöehtojen mukaisesti.12 12 2 RANTASALMEN OSIKONMÄEN KULTAESIINTYMÄ 2.1 Tutkimusongelma Kallioperässä esiintyvää luonnollista metallien rikastumaa kutsutaan mineralisaatioksi. Jos rikastuma on taloudellisesti kannattavasti hyödynnettävissä, siitä käytetään termiä malmi. Metalliesiintymien hyödyntämisen kannattavuuteen vaikuttaa muun muassa metallien maailmanmarkkinahinnat, malmin metallisisältö ja tuotantokustannukset. Kaivostoiminnan perusta on kannattava mineraaliesiintymä. (M. Kokko 2013). Tämän diplomityön tutkimusongelmana oli kartoittaa olemassa olevan tiedon perusteella Rantasalmen Osikonmäen mahdollisen kultakaivoksen perustamiseen vaikuttavat tekijät ja analysoida kaivostoiminnan edellytyksiä. Mitä tietoa on oltava, jotta voidaan objektiivisesti arvioida kaivostoiminnan edellytyksiä? Ympäristövaikutuksiltaan merkittävän hankkeen päätöksenteossa on oltava riittävän laaja tietopohja. Kaivostoiminta aiheuttaa aina pysyvän muutoksen ympäristössä. Kaivostoimintaan liittyy merkittäviä riskejä, ympäristövaikutuksia sekä muita vaikutuksia. Suurimmat riskit ovat mm. arvomineraalien maailmanmarkkinahinnat, ympäristökatastrofit kaivostoiminnan eri vaiheessa ja alueen mahdollinen imagon heikkeneminen. Ympäristövaikutuksia kohdistuu maaperään, vesistöön sekä ilmaan koko kaivoshankkeen elinkaaren ajan. Ympäristövaikutukset ovat erilaisia kaivoshankkeen eri vaiheessa. Muita, kuin mitä yleensä tarkoitetaan ympäristövaikutuksilla, ovat lähinnä sosiaaliset vaikutukset sekä ihmisiin että yhteiskuntaan. 2.2 Menetelmät Osikonmäen alueelle ei ole päätöstä kaivoksen perustamisesta eikä mahdollista kaivostoimintaa varten ole olemassa suunnitelmia kaivostoiminnan laajuudesta, menetelmistä tai jalostusasteesta. Rantasalmen Osikonmäen arvometallimalmiesiintymään liittyvää, olemassa olevaa aineistoa kartoitettiin eri tietolähteistä. Tietolähteinä olivat sekä kirjallisuusaineistot että asiantuntijahaastattelut. Suomessa toiminnassa oleviin kultakaivoksiin tapahtuvat vierailut antoivat kokonaiskuvaa kaivostoiminnan kokonaisvaikutuksista. Referenssikaivokset ja niiden vaikutukset olivat keskeisessä asemassa arvioitaessa mahdollisen kaivoksen vaikutuksia sekä Osikonmäessä että lähialueella. Arvometallimalmiesiintymän vaikutusten arviointia varten diplomityössä toteutettiin kyselytutkimus, jossa kartoitettiin alueen maanomistajien, kuntapäättäjien, asiantuntijoiden sekä yrittäjien mielipiteitä, asenteita sekä arvomaailmaa kaivostoimintaan keskeisesti liittyviin kysymyksiin. Kyselytutkimuksella kartoitettiin vastaajien arvioita Rantasalmen Osikonmäen valtausalueen tämänhetkisestä ja tulevasta tilanteesta.13 13 Taloudelliset vaikutukset ovat erittäin merkittäviä myös kuntatalouden näkökulmasta. Taloudelliset vaikutukset voivat olla joko positiivisia tai negatiivisia. Kaivostoiminta vaikuttaa paikalliseen talouteen työtulojen, palvelujen kysynnän, kulutuksen kasvun sekä verotulojen lisääntymisen kautta. Lisäksi positiivinen vaikutus saattaa vaikuttaa myös yleiseen uskoon tulevaisuudesta. Negatiivisia taloudellisia vaikutuksia voi syntyä yleisen imagon heikentymisen kautta, kiinteistöjen arvojen alenemisen kautta sekä mahdollisten ympäristövahinkojen toteutumisen myötä. Vaikutuksia yhteiskuntaan kartoitettiin olemassa olevien kaivosten merkittävyyden arvioinnin sekä olemassa olevan tutkimustiedon avulla. Suomessa on tällä hetkellä vireillä tai lähiaikoina käynnistynyt useita Osikonmäen kultaesiintymään verrattavia hankkeita, joita voi pitää vertailu- ja tiedonsaantikohteina. Ilomantsin Pampalon kultakaivos on kooltaan ja ominaisuuksiltaan vertailukelpoinen Osikonmäen arvometallimalmiesiintymän kanssa. Oriveden ja Raahen kultakaivokset ovat myös lähiaikoina aloittaneita kultamalmin hyödyntämiseen pohjautuvia kaivoksia. Kultaan perustuvia malmiesiintymiä on runsaasti tutkimusten kohteena. 2.3 Tavoitteet Osikonmäen arvometallimalmialueen valtauksesta, malminetsinnästä, mahdollisesta kaivostoiminnasta sekä kaivostoiminnan vaikutuksista on esiintynyt paikkakunnalla paljon ristiriitaista ja osittain pelkotiloja lisääviä arvioita sekä voimakkaita mielipiteitä kaivostoiminnan puolesta ja sitä vastaan. Tutkimustyön tavoitteena oli tuoda esille kaivostoimintaan liittyvät vaikutukset mahdollisimman objektiivisesti, riittävien tietojen saamiseksi Rantasalmen Osikonmäen mahdollisen kultakaivoksen perustamisedellytysten arviointia varten. Tutkimustyössä oli tarkoitus kartoittaa mahdolliseen kaivostoimintaan kohdistuvat riskit ja arvioida niiden vaikutuksia. Tutkimustyössä oli tarkoitus kartoittaa myös keskeisimmät ympäristövaikutukset ja arvioida niiden vaikutuksia Rantasalmen Osikonmäen mahdollisen kaivostoiminnan elinkaaren aikana. Lisäksi sosiaalisia vaikutuksia ihmisiin diplomityössä arvioitiin kyselytutkimuksen avulla. Vaikutuksia yhteiskuntaan kartoitettiin sekä referenssikohteiden että kyselytutkimuksen avulla. Myös mahdollisen kaivostoiminnan vaikutukset kuntatalouteen olivat keskeisenä selvityksen kohteena. Muiden taloudellisten vaikutusten, kuten sivukiven hyödyntäminen, kartoitettiin tässä diplomityössä Kyselytutkimuksen yhtenä tavoitteena oli saada selville, mitä tietoa kyselytutkimukseen osallistujat tarvitsevat. Kyselytutkimuksen analysoinnin perusteella oli tarkoitus saada esille sosiaaliset vaikutukset, jotka vaikuttavat päätöksentekoon arvioitaessa kaivostoiminnan edellytyksiä. Kyselytutkimuksen analysoinnin perusteella oli tarkoitus antaa vastauksia keskeisiin esille tulleisiin epätietoisuutta lisääviin tekijöihin.14 14 Kaivostoiminnan vaikutusten tarkasteluun liittyi myös lainsäädännön tarkastelu. Malminetsintää ja tutkimustoimintaa on Osikonmäen alueella tapahtunut jo 40 vuoden ajan. Kaivoslain muutos vaikuttaa osaltaan sekä malminetsintään että mahdollisen kaivostoiminnan edellytyksiin. Tutkimustyön tavoitteena oli kartoittaa Osikonmäen arvometallimalmiesiintymään liittyvä aineisto. Tutkimusaineisto on suurelta osin olemassa olevaa aineistoa lukuun ottamatta kyselytutkimusta. Aineistoa on sekä eri viranomaislähteissä että Osikonmäen alueella toimineiden yhtiöiden tietokannoissa. Merkittävä tietolähde on Geologinen tutkimuskeskus, jonka julkisessa päätearkistossa on tutkimusaineistoa, raportteja, talousasiakirjoja sekä hallintoasiakirjoja. Kultaa on etsitty Osikonmäen alueella jo noin neljäkymmentä vuotta. Osikonmäen arvometallimalmia koskevaa aineistoa on olemassa suuri määrä ja aineistoa on monessa eri tietolähteessä. Tämän työn tavoitteena oli saada kerättyä keskeisin aineisto ja analysoida mahdollisen kaivoksen vaikutukset olemassa olevan tiedon pohjalta. Kerätty ja analysoitu aineisto on erittäin tarpeellinen Osikonmäen arvometallimalmin jatkotoimien arvioimisessa. Tutkimustyön keskeisimmät tavoitteet ja viitekehys: Osikonmäen kultaesiintymän aineiston kokoaminen Kyselytutkimuksen järjestäminen Taloudellisten vaikutusten selvitys Sosiaalisten vaikutusten arviointi Kaivosvierailut kaivostoiminnan nykytilan ja vaikutusten arvioimiseksi Asiantuntija haastattelut Lainsäädännön riittävyyden arviointi Kaivoksen perustamisen lupakäytänteiden merkityksen arviointi Sivukiven hyödyntämispotentiaalin arviointi Aineiston tulkitseminen mahdollista kaivostoimintaa varten Riskien ja ympäristövaikutusten arviointi15 15 3 ARVOMETALLIMALMIEN KAIVANNAISTOIMINTA JA KULLAN TUOTANTO 3.1 Kaivannaistoiminnan merkitys Yleistä Nyky-yhteiskunnassa käytetään mineraaliperäisiä materiaaleja, tuotteita ja rakenteita lähes kaikilla elämän osa-alueilla, joko suoraan tai välillisesti. Nykyaikainen teknologia, kaupungistuminen ja elintason nousu ovat lisänneet mineraalisten raaka-aineiden tarvetta. Samalla kaivostoimintaan kohdistuvat ympäristöhaasteet ovat voimistuneet. Yhteiskunnalle välttämättömien rakennusten, maarakenteiden, rautateiden, tieväylien, sähkölinjojen putkistojen ja muun infrastruktuurin rakentaminen ja ylläpito ovat entistä riippuvaisempia mineraalisten luonnonvarojen hyödyntämisestä. Tuotantolaitokset, koneet, laitteet, kulkuneuvot ja ICT teknologia perustuvat pitkälti mineraalipohjaisten materiaalien hyödyntämiseen. Elintarviketuotannossa mineraalilannoitteiden, maatalouskoneiden ja -laitteiden merkitys on myös erittäin suuri. (Suomen mineraalistrategia 2010). Euroopan unionin jäsenmaat käyttävät 25 30% globaalisti tuotetuista metalleista. Euroopan alueen omatuotanto kattaa kulutuksesta kuitenkin vain noin 3%. Euroopan komissio onkin jo vuonna 2008 ryhtynyt toimenpiteisiin varmistaakseen ja parantaakseen raaka-aineiden saatavuutta. Päätösten mukaan EU:n alueella olevien raakaainevarojen hyödyntämistä on edistettävä ja kehitettävä alan teknologiaa sekä tietämystä. Kaivostoiminnan edellytyksiä on varmistettava EU:ssa kehittämällä lainsäädäntöä, lupakäytäntöjä sekä alueiden suunnittelua. (Grantham et al. 2010). Metallit ja mineraalit ovat uusiutumattomia luonnonvaroja, mutta niistä valmistettujen tuotteiden käyttöikä on usein erittäin pitkä ja niitä voidaan kierrättää tehokkaasti. Kierrätys kattaa kuitenkin parhaimmillaankin vain osan mineraalien kasvavasta tarpeesta. Esimerkiksi kupari kierrätetään jo nyt yli 80-prosenttisesti. Kierrätetty kupari ei kuitenkaan riitä korvaamaan kuin noin kolmasosan kuparin tarpeesta, koska kuparituotteiden käyttöikä on keskimäärin kolmekymmentä vuotta ja kuparin kysyntä kasvaa jatkuvasti. (Suomen mineraalistrategia 2010). Materiaalitehokkuudella, kierrätyksellä sekä korvaavien materiaalien käytöllä voidaan vähentää uusiutumattomien luonnonvarojen käyttöä, mutta kokonaistarvetta näillä toimenpiteillä ei voi täysin korvata. EU on määritellyt kriittiset raaka-aineet. Kultaa ei ole määritelty kriittiseksi, taloudellisesti erittäin merkittäväksi tai merkittäväksi metalliksi. (Suomen mineraalistrategia 2010). Kulta on kuitenkin erittäin suosittu sijoituskohde. Historiallisesta näkökulmasta katsottuna kulta on säilyttänyt arvonsa myös taloudellisesti huonoina aikoina (lamaaika, sota-aika yms.). Kullan pääkäyttökohteita ovat korut, kolikot sekä elektroniikkateollisuus.16 16 Kulta on harvinainen metalli, sillä olemassa olevan kullan määräksi on arvioitu noin tn. Jos kullan kokonaismäärä suhteutetaan yhdeksi kuutioksi, niin sen jokaisen särmän pituus olisi noin 20 metriä. Kullan yhtenä ominaispiirteenä voidaan pitää muihin metalleihin sitä, että kulta ei juurikaan kulu tai häviä käytössä. Arviolta kullan määrästä noin puolet on käytössä erilaisissa koruissa ja juhlaesineissä Kaivostoiminta Suomessa Ojamon rautakaivosta Lohjalla vuodelta 1530 pidetään yleensä Suomen vanhimpana tunnistettuna metallikaivoksena. Suomessa on vuosien välisenä aikana toiminut tai on edelleen toiminnassa yli tuhat kaivosta. Metallimalmikaivoksia on ollut yli neljäsataa, teollisuusmineraalikaivoksia on ollut yli kolmesataa ja myös karbonaattikivikaivoksia on ollut yli kolmesataa. (Puustinen 2003). Suomen mineraalivarat avattiin ulkomaisille yhtiöille ETA-sopimuksen solmimisen yhteydessä v Tällä sopimuksella annettiin ulkomaalaisille yhtiöille yhtäläiset oikeudet kotimaisten yhtiöiden kanssa. Hyvät geologiset aineistot, yhteiskunnan toimivuus, poliittinen tasapaino sekä hyvä malmipotentiaali houkuttelivat ulkomaalaisia yhtiöitä Suomeen. Varsinaisesti ulkomaalaisten yhtiöiden kiinnostus alkoi kuitenkin v. 2003, jolloin maailmanmarkkinoilla alkoi esiintyä pulaa raaka-aineista ja hinnat kääntyvät selkeään nousuun. Erityisesti Kiinan talouden modernisointi ja avautuminen merkitsi maan hyvin nopeaa teollistumista ja metalliraaka-aineiden käytön kasvua. Kiinan omat mittavat raaka-ainevarat eivät riittäneet kasvavan kysynnän tyydyttämiseen, vaan Kiinasta tuli merkittävä raaka-aineiden tuoja. Kaivoslain alaisia kaivoksia oli toiminnassa v yhteensä 52 kpl, kun mukaan luetaan myös teollisuuskivi- ja jalokivilouhokset. Merkittävimmät kaivokset Suomessa ovat Outokumpu Oy:n kromikaivos Kemissä, Talvivaaran nikkelikaivos Sotkamossa, YARA:n apatiittikaivos Siilinjärvellä sekä Pyhäsalmen kuparikaivos. Suomessa toimi v kaksitoista (12) metallimalmikaivosta, joista kuuden (6) kaivoksen päätuotteena oli kulta, ks. kuva 2. Kultaa rikastetaan päätuotteena Kittilän Suurikuusikossa, Sodankylän Pahtavaarassa, Huittisten Jokisivulla, Oriveden kultakaivoksessa, Raahen Laivakankaalla sekä Ilomantsin Pampalossa. Kultaa saadaan myös useista kaivoksista sivutuotteena. (Aaltonen et al. 2012).17 Kuva 2. Suomen metallimalmikaivokset ja metallimalmien louhintamäärät v Lähde: Geologian tutkimuskeskus. 1718 18 Teollisuusmineraaleja, lähinnä kalkkikiveä ja dolomiittia sekä apatiittia, tuottavia kaivoksia oli v Suomessa 31 kappaletta. Kaivostoimintaan mukaan luettavat merkittävät teollisuuskivilouhokset tuottivat mm. vuolukiveä. (Aaltonen et al. 2012). Metallimalmien louhinta on viimeisen noin kymmenen vuoden aikana kasvanut merkittävästi, ks. kuva 3. Vuonna 2012 Suomen metallimalmikaivoksista louhittiin malmia noin 20 milj. tonnia ja sivukiveä noin 17 milj. tonnia. Yksin Talvivaaran nikkelikaivoksella louhittiin v metallimalmia ja sivukiveä yhteensä noin 14 milj. tonnia eli yli kolmannes metallimalmikaivosten kokonaismäärästä. Vuonna 2012 teollisuusmineraalimalmin hyötykiveä louhittiin noin 15 milj. tonnia ja sivukiveäkin noin 15 milj. tonnia. Louhintamäärällä mitattuna YARA:n apatiittikaivos Siilinjärvellä oli v Suomen suurin kaivos, josta malmia ja sivukiveä louhittiin yhteensä noin 21 milj. tonnia. Kultaa tuotettiin Suomessa v yhteensä noin 10 tonnia. (M. Kokko 2013). Kuva 3. Metallimalmin louhintamäärät Suomessa vuosina Lähde: Suomen kaivosteollisuuden tilannekatsaus 2012.19 19 Vuonna 2010 kaivostoiminnan liikevaihto oli noin 1,2 miljardia euroa, josta metallimalmien louhinnan liikevaihto oli noin 700 miljoonaa euroa. Kaivostoiminnan liikevaihdon arvioidaan kasvavan vuoteen 2015 mennessä 2,5 miljardiin euroon. Varsinkin metallimalmien liikevaihto on kasvanut voimakkaasti, sillä vuonna 2006 liikevaihto oli 120 miljoona euroa. Malminetsintään käytettiin varoja noin 87 miljoonaa euroa vuonna Kaivostoimintaan oli investoitu v noin 500 miljoonaa euroa ja arvioiden mukaan investointien määrä tulee lähivuosina kasvamaan huomattavasti. (M. Kokko 2013). Muiden kuin metallien valmistukseen käytettävästä mineraalitarpeesta saadaan kotimaasta lähes 80%. Metallien jalostus, joka on syntynyt kotimaisesta kaivosteollisuudesta, saa noin 10% raaka-aineestaan kotimaasta (vuosi 2007). Kotimaisen kaivosteollisuuden kasvun myötä metallin raaka-aineen tuonnin arvioidaan vähenevän merkittävästi. Kasvavalle kaivosteollisuudelle on olemassa jalostajia kotimaassa. (Hernesniemi et al. 2011). Malmien louhinta sekä muu kaivostoimintaan suoraan liittyvä toiminta työllisti v noin 4100 työntekijää. Vuonna 2022 arvioidaan kaivostoiminnan työllistävän suoraan noin henkeä. Kaivostoiminnan vaikutuksia on laskettu siten, että yksi kaivostyöpaikka synnyttää eri selvitysten mukaan kahdesta kolmeen muuta työpaikkaa. (Aaltonen et al. 2012). Geologian tutkimuskeskuksessa on tehty arvio Suomen laskennallisesta mineraalivarannosta tonneissa ja euroissa. Arviossa on otettu huomioon teollisuuden standardien mukaisesti arvioitujen varantojen lisäksi niin sanotut otaksutut mineraalivarannot. Kultaa on arvioitu olevan Suomen maaperässä noin 8 miljardin euron arvosta. (Hernesniemi et al. 2011). Useimmat Suomen uusista kaivoksista ovat kultakaivoksia. Kullantuotannossa on kaivosyrityksen kannalta monta hyvää puolta. Kulta voidaan rikastaa kaivoksella lopputuotteeksi, ja sille on aina toimivat markkinat. Lisäksi kullan kuljettaminen markkinoille on mahdollista ilman mittavia logistiikkainvestointeja, koska arvoltaan suuri määrä tuotetta mahtuu pieneen tilaan. (Hernesniemi et al. 2011). Toisaalta kultakaivoksissa syntyy merkittävä määrä sivukiveä ja rikastushiekkaa johtuen malmin erittäin pienistä kultapitoisuuksista. Kultapitoisuudet ovat yleensä Suomen kultakaivoksissa alle 10 grammaa kiviainestonnia kohti. Esimerkiksi Raahen Laivan keskimääräiseksi kultapitoisuudeksi on arvioitu 2,3 g/tonni (Pohjois-Suomen ympäristölupavirasto, lupapäätös nro 84/09/2). Valmisteilla oli v noin merkittävää uutta kaivoshanketta tai toimivien kaivosten laajennuksiin liittyvää hanketta. Näiden hankkeiden yhteenlaskettujen investointien arvo olisi noin neljä miljardia euroa. Uusien kaivoshankkeiden valmisteluun ja aikatauluun vaikuttaa yleinen taloustilanne ja tuotteen maailmanmarkkinahinta. Hankkeiden aikatauluja ovat viivästyttäneet myös lisääntyvä20 20 tieto kaivostoiminnan ympäristövaikutuksista. Merkittävimmät uudet kaivoshankkeet ovat Soklin apatiittikaivos, Hannukaisen rautakaivos, Suhangon arvometallikaivos sekä Kuusamon kultakaivos. (Aaltonen et al. 2012) Kaivostoiminta Itä-Suomessa Itä-Suomelle on kaivostoiminnalla suuri taloudellinen merkitys, sillä useat kaivokset sijaitsevat harvaanasutuilla alueilla niin Itä- kuin Pohjois-Suomessa. Kaivostoiminta vaikuttaa paikalliseen talouteen ansiotulojen, palvelujen kysynnän, kulutuksen kasvun sekä verotulojen lisääntymisen kautta. Itä-Suomen alueella merkittävimmät toiminnassa olevat kaivokset olivat v Siilinjärven apatiittikaivos, Pielisen seudun vuolukivikaivokset, Ilomantsin Pampalon kultakaivos, Polvijärven Kylynlahden kuparikaivos sekä Ihalaisen karbonaattikaivos Lappeenrannassa. Suurimmat työllistävät kaivokset ovat YARA:n Siilinjärven apatiittikaivos, joka työllistää suoraan noin 350 henkilöä ja Nordkalk Oy:n Ihalaisen kalkkikivikaivos Lappeenrannassa, joka työllistää noin 200 henkilöä. Lisäksi vuolukiveä tuottavat Tulikivi Oy ja Nunnalahti Oy Juuassa ovat merkittäviä alueellisia työllistäjiä. Yhteensä nämä merkittävimmät kaivokset työllistävät noin 1200 henkilöä ja niiden muut kerrannaisvaikutukset talouteen ovat merkittävät. Toiminnasta poistuneita merkittäviä kaivoksia ovat etenkin Outokummun alueen kuparikaivokset (suljettu 1980-luvulla) ja Enonkosken nikkeli-/kuparikaivos (suljettu 1990-luvulla). Muita pienempiä kaivospaikkoja ovat olleet mm. Leppävirran Oravinkoski sekä Louhen kalkkikivikaivos Savonlinnassa. Näistä Louhen kalkkikaivos käynnistettiin uudelleen v noin kymmenen vuoden seisokin jälkeen. 3.2 Kaivostoiminnan elinkaaritarkastelu Yleistä Kaivannaistoimintaa ohjaa EU:n lainsäädäntö ja asetetut direktiivit kuten muutakin toimintaamme yhteiskunnassa. Kansallisen tason lainsäädännöllä tarkennetaan EU:n vaatimuksia ja saatetaan ne kansalliselle tasolle. Kansallinen lainsäädäntö on ohjannut kaivostoimintaa ennen EU-aikakautta. Keskeisimpänä lakina on viime vuosina ollut ns. vanha kaivoslaki (503/1965). Kaivoslakia on uusittu siten, että uusi kaivoslaki (621/2011) tuli voimaan Kaivoslain perusteella annetaan mm. yksinoikeus tietyn alueen tutkimukselle (valtausoikeus) sekä etuoikeus mahdolliseen kaivostoimintaan. Keskeisessä asemassa itse kaivostoiminnassa on myös muu ympäristönsuojeluun liittyvä lainsäädäntö. Kaivostoiminnalla on elinkaarensa aikana malminetsinnästä kaivoksen sulkemiseen ja jälkihoitoon saakka sekä positiivisia että negatiivisia yhteiskunnallisia ja Näytä lisää
HE 273/2009 vp. ja ekologisesti kestävällä tavalla. Tavoitteena on myös turvata kuntien vaikuttamismahdollisuudet,
HE 273/2009 vp Hallituksen esitys Eduskunnalle kaivoslaiksi ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan säädettäväksi uusi kaivoslaki. Esityksen keskeisenä Lisätiedot Opas. Malminetsintä suojelualueilla sekä saamelaisten kotiseutualueella ja poronhoitoalueella
Opas Malminetsintä suojelualueilla sekä saamelaisten kotiseutualueella ja poronhoitoalueella 1 Sisällysluettelo Sisällysluettelo 3 Esipuhe 5 1. Johdanto 7 2. Malminetsintää ja kaivostoimintaa ohjaava Lisätiedot Hyvä kaivos pohjoisessa
Hyvä kaivos pohjoisessa opaskirja ympäristösääntelyyn ja sosiaalista kestävyyttä tukeviin parhaisiin käytäntöihin Kai Kokko, Anniina Oksanen, Sanna Hast, Hannu I. Heikkinen, Helka-Liisa Hentilä, Mikko Lisätiedot ympäristövaikutusten arviointiohjelma KUUSAMON KULTAKAIVOSHANKKEEN Polar Mining Oy Polar Mining Oy ympäristövaikutusten arviointiselostus
Polar Mining Oy KUUSAMON KULTAKAIVOSHANKKEEN KUUSAMON KULTAKAIVOSHANKE YVA-konsultti Ramboll Finland Oy ympäristövaikutusten arviointiselostus Hankkeesta vastaava Polar Mining Oy ympäristövaikutusten arviointiohjelma Lisätiedot KALLIOSTA KULLAKSI KUMMUSTA KLUSTERIKSI
KALLIOSTA KULLAKSI KUMMUSTA KLUSTERIKSI Suomen mineraaliklusterin vaikuttavuusselvitys Hannu Hernesniemi Birgitta Berg-Andersson Olavi Rantala Paavo Suni Elinkeinoelämän Tutkimuslaitos ETLA Kustantaja: Lisätiedot Päätös 1 (5) Valtausoikeutta on haettu viideksi (5) vuodeksi. Hakemuksesta on pyydetty lisäselvityksiä 28.3.2011; 26.7.2013.
Päätös 1 (5) Annettu julkipanon jälkeen KaivNro 30.9.2014 9101 Kiimingin Sora Oy c/o Asianajotoimisto Krogerus Oy Kirkkokatu 13 90100 OULU VALTAUSOIKEUTTA KOSKEVA PÄÄTÖS Nimi Kultaselkä a ja b Hakija Kiimingin Lisätiedot Päätös 1 (5) Hakemuksesta on pyydetty lisäselvityksiä 27.11.2013.
Päätös 1 (5) Annettu julkipanon jälkeen KaivNro 19.12.2014 9316 Endomines Oy Pampalontie 11 82967 HATTU VALTAUSOIKEUTTA KOSKEVA PÄÄTÖS Nimi Ilokulta 4 ja 6-7 Hakija Endomines Oy Kuusankoski Yhteystiedot: Lisätiedot Suomen mineraalistrategia
Suomen mineraalistrategia Mineraalivarantojemme suunnitelmallinen ja kestävä hyödyntäminen turvaa kansallista raaka-ainehuoltoa ja luo edellytyksiä tasapainoiselle alueelliselle kehitykselle pitkälle tulevaisuuteen. Lisätiedot Linjamaisten, pistemäisten ja paikkaan sidottujen hankkeiden vaihtoehtotarkastelun vertailu ympäristövaikutusten
Pro gradu -tutkielma Linjamaisten, pistemäisten ja paikkaan sidottujen hankkeiden vaihtoehtotarkastelun vertailu ympäristövaikutusten arvioinnissa Tiina Eskola Jyväskylän yliopisto Bio- ja ympäristötieteiden Lisätiedot SUOMEN MINERAALISET AJURIT. Selvitys työ- ja elinkeinoministeriölle
SUOMEN MINERAALISET AJURIT Selvitys työ- ja elinkeinoministeriölle Riikka Virtanen Helsinki 2015 TIIVISTELMÄ Mineraalisten raaka-aineiden kysyntä ja tarve on lisääntynyt väestönkasvun, kaupungistumisen Lisätiedot Tutkimusraportti 197 GEOLOGIAN TUTKIMUSKESKUS. Geologisten luonnonvarojen hyödyntäminen Suomessa vuonna 2010
GEOLOGIAN TUTKIMUSKESKUS Tutkimusraportti 197 2012 Geologisten luonnonvarojen hyödyntäminen Suomessa vuonna 2010 Summary: Geological resources in Finland, production data and annual report 2010 Kananoja, Lisätiedot Kysymyksiä Talvivaarasta. Uraani ja lupaprosessit
Kysymyksiä Talvivaarasta Uraani ja lupaprosessit Peruskysymys: MIKSI KAIVOSTOIMINNAN HAITOISTA EI ENNAKOLTA KESKUSTELLA? Vasta sitten, kun kaivos on tehnyt tehtävänsä, antanut työtä miehille, joista on Lisätiedot yhtiöihin kohdistuvat odotukset
ALUE JA YMPÄRISTÖ Teijo Rytteri Suomessa toimivien kaivosyhtiöiden vastuustrategiat ja yhtiöihin kohdistuvat odotukset Social responsibility strategies and social expectations of mining firms operating Lisätiedot V U O R I T Y Ö J A - T E K N II K K A. www.vuoriteknikot.fi
V U O R I T Y Ö J A - T E K N II K K A Vuorit eknikot ry:n jä senleh ti VUOSIJ ULK AIS U 2 0 1 2 1 www.vuoriteknikot.fi 2 V U O R I T Y Ö J A - T E K N II K K A VUORITEKNIKOT RY:N JÄSENLEHTI, VUOSIJULKAISU Lisätiedot materia Kohti mielenkiintoista tulevaisuutta - mineraalit tukipilareina. Sivu 15
materia 5 2010 Kohti mielenkiintoista tulevaisuutta - mineraalit tukipilareina. Sivu 15 Geologia Kaivos- ja prosessitekniikka Metallurgia Materiaalitekniikka Kittilän kultakaivos turvallista tuotantoa Lisätiedot Purku- ja raivausmateriaalien käsittely ja uusiokäytön luvanvaraisuus tienrakentamisessa
Hanna Kauppila Purku- ja raivausmateriaalien käsittely ja uusiokäytön luvanvaraisuus Tiehallinnon sisäisiä julkaisuja 51/2007 Hanna Kauppila Purku- ja raivausmateriaalien käsittely ja uusiokäytön luvanvaraisuus Lisätiedot Jätteen energiakäytön laajennuksen ympäristövaikutusten arviointiselostus
Jätteen energiakäytön laajennuksen ympäristövaikutusten arviointiselostus 3.7.2009 82122611 Ekokem Oy Ab Jätteen energiakäytön laajennuksen ympäristövaikutusten arviointiselostus SISÄLTÖ TIIVISTELMÄ 4 Lisätiedot Talvivaara Lupamenettelyjen tarkastelua
Talvivaara Lupamenettelyjen tarkastelua Tutkija Mika Flöjt 14.9.2011 Mika Flöjt 1 Talvivaaran lupamenettelyjen tarkastelua Näkökulmat: Talvivaaran uraani on aina tiedetty Ympäristölupa 2007 puutteellisin Lisätiedot Yhteiskuntavastuuraportti 2006 Johtava sinkin ja kuparin toimittaja Euroopassa
Yhteiskuntavastuuraportti 2006 Johtava sinkin ja kuparin toimittaja Euroopassa Sisällys Maailmanluokan yhteistyökumppani 1 Toimitusjohtajan katsaus 2 Arvoketju 4 Yhteiskuntavastuun hallinta 6 Ympäristövastuu Lisätiedot Kestävä kehitys Hämeenlinnan seudun yrityksissä vuonna 2002 Johanna Alanen Ympäristöosaston julkaisuja 19 2002
Kestävä kehitys Hämeenlinnan seudun yrityksissä vuonna 2002 Johanna Alanen Ympäristöosaston julkaisuja 19 2002 EAKR Lähdeviite: Alanen, J. 2002: Kestävä kehitys Hämeenlinnan seudun yrityksissä vuonna 2002. Lisätiedot Lupamenettelyjen tarkastelua. 14.9.2011 Mika Flöjt 1
Talvivaara Lupamenettelyjen tarkastelua Tutkija Mika Flöjt 14.9.2011 Mika Flöjt 1 Talvivaaran lupamenettelyjen tarkastelua Näkökulmat: Talvivaaran uraani on aina tiedetty Ympäristölupa 2007 puutteellisin Lisätiedot KUUSAMON KAUPUNKI KOKO KAUPUNGIN STRATEGINEN YLEISKAAVA 2025
KUUSAMON KAUPUNKI KOKO KAUPUNGIN STRATEGINEN YLEISKAAVA 2025 VAIHTOEHTOJEN VAIKUTUSTEN ARVIOINTI Vaikutusten arvionti teemoittain: Tavoitteiden toteutuminen kehittämisvaihtoehdo issa VAT MK Kaupunkistrategia Lisätiedot OSA III: VAIHTOEHTOJEN VERTAILU JA JATKOTOIMENPITEET
OSA III: VAIHTOEHTOJEN VERTAILU JA JATKOTOIMENPITEET 129 10. VAIHTOEHTOJEN VERTAILU JA TOTEUTTAMISKELPOISUUS 10.1 Vaihtoehtojen vertailu Ympäristövaikutuksia tässä arvioinnissa on tarkasteltu muutoksena Lisätiedot YMPÄRISTÖPALVELUIDEN MERKITYS JA TARVE VARSI- NAIS-SUOMEN ALUEEN PK- YRITYKSISSÄ
Opinnäytetyö (AMK) Liiketalouden koulutusohjelma International Marketing 2010 Jenni Suominen YMPÄRISTÖPALVELUIDEN MERKITYS JA TARVE VARSI- NAIS-SUOMEN ALUEEN PK- YRITYKSISSÄ OPINNÄYTETYÖ (AMK) TIIVISTELMÄ Lisätiedot TALVIVAARAN KAIVOSOSAKEYHTIÖ OYJ
TALVIVAARAN KAIVOSOSAKEYHTIÖ OYJ Vuosikertomus 2009 Kehittyvä kaivos Sisällysluettelo Visio ja strategia...4 Talvivaara lyhyesti...6 Vuosi 2009 lyhyesti...8 Hallituksen puheenjohtajan katsaus...10 Toimitusjohtajan Lisätiedot OULUN YLIOPISTO Tuotantotalouden osasto Diplomityö. Tuotannonohjaus Kemin kaivoksella ja mahdolliset kehitystarpeet tuotannon laajentuessa
OULUN YLIOPISTO Tuotantotalouden osasto Diplomityö Tuotannonohjaus Kemin kaivoksella ja mahdolliset kehitystarpeet tuotannon laajentuessa Työn tekijä Toni Ankkuri Työn valvojat Pekka Kess ja Hanna Kropsu- Lisätiedot Essi Paronen. Green Office-järjestelmän käyttöönotto kaupungin organisaatiossa. Aalto-yliopisto Insinööritieteiden korkeakoulu
Aalto-yliopisto Insinööritieteiden korkeakoulu Essi Paronen Green Office-järjestelmän käyttöönotto kaupungin organisaatiossa Diplomityö, joka on jätetty opinnäytteenä tarkastettavaksi diplomi-insinöörin Lisätiedot SELVITYS YMPÄRISTÖHÄIRIÖTÄ TUOTTAVASTA TOIMINNASTA ASEMAKAAVA-ALUEELLA
Anmari Koski SELVITYS YMPÄRISTÖHÄIRIÖTÄ TUOTTAVASTA TOIMINNASTA ASEMAKAAVA-ALUEELLA Esimerkkialueena Seinäjoki Tekniikka ja liikenne 2014 ALKUSANAT Tein opinnäytetyöni kevään 2014 aikana Seinäjoen kaupungin Lisätiedot Uudistunut vesilaki 2011
Ympäristöministeriön raportteja 1 2012 Uudistunut vesilaki 2011 Keskeinen sisältö ja tärkeimmät muutokset YMPÄRISTÖMINISTERIÖ ympäristöministeriön raportteja 1 2012 Uudistunut vesilaki 2011 Keskeinen Lisätiedot Huruslahden pohjasedimentin haitta-aineiden kulkeutumisen vähentäminen Ympäristövaikutusten arviointiohjelma
Huruslahden pohjasedimentin haitta-aineiden kulkeutumisen vähentäminen Ympäristövaikutusten arviointiohjelma Tiivistelmä 22.2.2012 Taustaa Varkauden Huruslahteen on pitkän teollisen historian aikana jotunut Lisätiedot 2016 © DocPlayer.fi Yksityisyyskäytäntö | Palveluehdot | Palaute